jkorsvik/nowiki_second_scrape_merged huggingface dataset:
Fagerklokke

Fagerklokke (Campanula persicifolia) er en flerårig planteurt i klokkefamilien. Planten blir 20–80 cm høy, og har 1-6 blå blomster i klase formet som en 4x4 cm stor bjelle (klokke). Fagerklokken blomstrer fra juli til september, og er også en mye brukt hageblomst.

Stengelbladene er smale og lange, og det står normalt 1 eller 2 halvveis opprette blomster på hver stilk, men klaser på opptil 6-7 er heller ikke uvanlig. Stengelen er ofte litt mørk grønn, eller nesten brun. Det er ofte blomster på ulikt vekststadium på samme stilk samtidig.
Blåklokke kan lett forveksles med fagerklokke, men sistnevnte er om lag dobbelt så stor og blomstene er mindre hengende på fagerklokke enn på blåklokke. Begge har dyp mellomblå farge, men blåklokke har normalt noe flere blomster i klase på hver stilk. I blomst er de to artene lett å skille fra hverandre på måten arrflikene splittes: hos blåklokke rulles de tre arrflikene bakover til en liten spiral, mens de hos fagerklokke splittes mye lenger, men rulles aldri sammen.
Begge artene har klokker dannet ved at kronbladene bare er skilt fra hverandre ca. 1/3 innover fra randen, derav skapes en klokkeform hvor kronbladene er sammenvokst 2/3 av lengden.


== Eksterne lenker ==
(en) Fagerklokke i Encyclopedia of Life 
(en) Fagerklokke i Global Biodiversity Information Facility 
(no) Fagerklokke hos Artsdatabanken 
(sv) Fagerklokke hos Dyntaxa 
(en) Fagerklokke hos ITIS 
(en) Fagerklokke hos NCBI 
(en) Fagerklokke hos The International Plant Names Index 
(en) Fagerklokke hos Tropicos 
(en) Kategori:Campanula persicifolia – bilder, video eller lyd på Wikimedia Commons 
(en) Campanula persicifolia – galleri av bilder, video eller lyd på Wikimedia Commons 
Campanula persicifolia – detaljert informasjon på Wikispecies
Malyj Uzen

Malyj Uzen (russisk: Малый Узень) er ei elv i Saratov oblast i Russland og Vest-Kasakhstan oblast i Kasakhstan. Den er 638 kilometer lang, og har et nedbørfelt på 18 250 km².Malyj Uzen har sitt utspring nord for byen Jersjov, på vesthellingen av Obsjtsjij Syrt-platået i Russland. Den renner derfra mot sør, over steppene i Det kaspiske lavland, og munner ut i Vest-Kasakhstan, i et nettverk av små innsjøer og sumper kalt Kamysj-Samarskijsjøene. Malyj Uzen løper parallelt med elva Bolsjoj Uzen, 50 kilometer lengre øst. Mesteparten av vannføringen kommer fra snøsmelting, og vannføringen er derfor størst i april, mens deler elva om sommeren tørker helt inn. Ved landsbyen Malyj Uzen varierer vannføringen fra 3,4 m³/s til 782 m³/s. Elva er frosset over fra desember til vårløsningen i mars-april. Elva benyttes til vannforsyning og irrigasjon.


== Referanser ==
Espejord

Espejord (av treslaget asp) er ei bygd i Dyrøy kommune i Troms fylke. Stedet ligger ved Dyrøysundet, lengst nordøst på Dyrøya. 
Espejord ligger ved fylkesvei 212, og like øst for bygda går Dyrøybrua over til fastlandet og kommunesentret Brøstadbotn. Fra Espejord går dessuten en lokal vei langs nordsiden av øya. Stedet har, i likhet med resten av kommunen, postadresse 9311 Brøstadbotn. Tidligere var det skole på Espejord.


== Espejord grunnkrets ==
Espejord er den nordligste av de tre grunnkretsene på Dyrøya. De andre to, som begge grenser til Espejord, er Merkesnes i sørøst og Dyrøyhamn i sørvest.
Espejord grunnkrets omfatter hele den nordlige og nordvestlige delen av øya, deriblant stedene Espejord, Dalvik, Dyrøyklauva og Skogshamn. Innenfor grensene ligger dessuten Kalvøyvatnet, som er den største innsjøen på Dyrøya. Areal: 17,83 km².
Befolkning i grunnkretsen de senere år:
Jeruslan

Jeruslan (russisk: Еруслан) er ei elv i Saratov og Volgograd oblast i Russland. Den er ei venstre sideelv til Volga. Elva er 278 kilometer lang og har et nedbørfelt på 5 570 km².Elva har sitt utspring på sørvesthellingen av Obsjtsjij Syrt-høydene, og munner ut i Jeruslanbukta i Volgograd-reservoaret. Om sommeren tørker Jeruslan inn og har stedvis salt vann. Den viktigste sideelva er Soljonaja Kuba. Elva Torgun var tidligere ei sideelv til Jeruslan, men munner nå også ut i Jeruslanbukta. Byen Krasnyj Kut ligger ved Jeruslan.


== Referanser ==
Building Empires

Building Empires er en musikk-DVD fra det amerikanske progressiv metal bandet Queensrÿche. 
DVD-en inneholder intervjuer, konsertopptak og musikkvideoer primært rundt musikkalbumet Empire.


== Sporliste ==
«Nightrider» (Queensrÿche)
«The Prophesy» (Live in Tokyo)
«Gonna Get Close to You» (Rage for Order)
«Eyes of a Stranger» (Operation: Mindcrime)
«Empire» (Empire)
«Best I Can» (Empire)
«Silent Lucidity» (Empire)
«Jet City Woman» (Empire)
«Another Rainy Day» (Empire)
«Anybody Listening?» (Empire)
«Resistance» (Live)
«Walk in the Shadows» (Live)
«The Thin Line» (Live)
«Take Hold of the Flame» (Live)
«Lady Wore Black» (Live)
«Silent Lucidity» (Live)
«I Will Remember» (MTV Unplugged)
«Della Brown» (MTV Unplugged)


== Personell ==
Geoff Tate – Vokal
Chris DeGarmo – Gitar
Michael Wilton – Gitar
Eddie Jackson – Bassgitar
Scott Rockenfield – Slagverk


== Eksterne lenker ==
(en) Building Empires på Internet Movie Database
Tømmerstø

Tømmerstø er et sted i Randesund øst i Kristiansand kommune.  
På Tømmerstø ligger DNT Sørs hytter like ved Tømmerstø brygge.
Wiltz

Wiltz (luxembourgsk: Wolz; fransk: Wiltz) er en kommune og en by i Luxembourg.  Kommunen, som har et areal på 39,25 km², ligger i kantonen Wiltz. I 2005 hadde kommunen 4 587 innbyggere. 
I 2015 ble kommunene Eschweiler og Wiltz slått sammen. Den nye kommunen beholdt navnet Wiltz.


== Referanser ==


== Eksterne lenker ==
Offisielt nettsted 
(en) Wiltz – kategori av bilder, video eller lyd på Commons
Stadion Trepča

Stadion Trepča er et flerbruksstadion i Mitrovica, Kosovo. Det brukes mest til fotballkamper og er hjemmebane til fotballklubben FK Trepča og KF Trepça. Stadionet har en kapasitet på 18 200 tilskuere.


== Referanser ==


== Eksterne lenker ==
Stadium information
Photo of stadium
Lac de la Haute-Sûre

Lac de la Haute-Sûre (luxembourgsk: Stauséigemeng; tysk: Stauseegemeinde) er en kommune og et tettsted i Luxembourg.  Kommunen, som har et areal på 48,50 km², ligger i kantonen Wiltz. I 2005 hadde kommunen 1 454 innbyggere. 


== Referanser ==


== Eksterne lenker ==
Offisielt nettsted 
(en) Lac de la Haute-Sûre – kategori av bilder, video eller lyd på Commons
Heiderscheid

Heiderscheid er et tettsted og en tidligere kommune i Luxembourg.  Kommunen, som hadde et areal på 32,65 km², ligger i kantonen Wiltz i distriktet Diekirch. I 2005 hadde kommunen 1 238 innbyggere.
Den 24. mai 2011 ble kommunene Heiderscheid, Neunhausen og Esch-sur-Sûre slått sammen. Den nye kommunen fikk navnet Esch-sur-Sûre.


== Referanser ==
Dani Güiza

Daniel González Güiza (født 17. august 1980 i Jerez de la Frontera, Cádiz) er en spansk fotballspiller. Han spiller spiss i angrepet til Cerro Porteño. Güiza ble europamester med Spania i 2008.


== Referanser ==


== Eksterne lenker ==
(en) Dani Güiza – FIFA 
(en) Dani Güiza – UEFA 
(fr) Dani Güiza – LÉquipe 
(en) Dani Güiza – Transfermarkt 
(en) Dani Güiza – national-football-teams.com 
(en) Dani Güiza – WorldFootball.net 
(en) Dani Güiza – Soccerbase.com 
(en) Dani Güiza – FootballDatabase.eu 
(en) Dani Güiza – Soccerway 
(en) Dani Güiza – EU-Football.info 
Spillerprofil fra Liga de Fútbol
Goesdorf

Goesdorf (luxembourgsk: Géisdref; fransk: Goesdorf) er en kommune og et tettsted i Luxembourg.  Kommunen, som har et areal på 29,41 km², ligger i kantonen Wiltz. I 2005 hadde kommunen 1 114 innbyggere. 


== Referanser ==


== Eksterne lenker ==
Offisielt nettsted 
(en) Goesdorf – kategori av bilder, video eller lyd på Commons
Winseler

Winseler (luxembourgsk: Wanseler; fransk: Winseler) er en kommune og et tettsted i Luxembourg.  Kommunen, som har et areal på 30,42 km², ligger i kantonen Wiltz. I 2005 hadde kommunen 1 027 innbyggere. 


== Referanser ==


== Eksterne lenker ==
Offisielt nettsted 
(en) Winseler – kategori av bilder, video eller lyd på Commons
Boulaide

Boulaide (luxembourgsk: Bauschelt; tysk: Bauschleiden) er en kommune og et tettsted i Luxembourg.  Kommunen, som har et areal på 32,13 km², ligger i kantonen Wiltz. I 2005 hadde kommunen 817 innbyggere. 


== Referanser ==


== Eksterne lenker ==
(fr) Offisielt nettsted 
(en) Boulaide – kategori av bilder, video eller lyd på Commons
Dødelig virus

Dødelig virus (originaltittel: Fukkatsu no hi) er en engelskspråklig japansk drama- og katastrofefilm fra 1980 regissert av Kinji Fukasaku. I de fremste rollene finner man Masao Kusakari, George Kennedy, Robert Vaughn, Chuck Connors, Olivia Hussey, Edward James Olmos, Ken Ogata, Sonny Chiba og Glenn Ford.  
Filmen var den mest påkostede japanske filmproduksjonen til da. 
Dødelig virus er kjent under tittelen Virus i den engelskspråklige verden. Den forekommer i forskjellige versjoner. Blant annet er det minst tre forskjellige begynnelser av filmen. 


== Handling ==
Handlingen er lagt noen få år inn i fremtiden. Et hemmelig bakteriologisk våpen, MM-88, blir smuglet ut av et militært laboratorium i Øst-Tyskland. Flyet med det menneskeskapte viruset styrter deretter i Alpene. Snart begynner en dødelig influensalignende epidemi å bre om seg. Den uhelbredelige sykdommen sprer hurtig seg fra land til land og etter en stund er hele verdens befolkning utslettet. 
Kun 855 menn og 6 kvinner fra forskjellige nasjoner som befinner seg på en forskningsstasjon på Antarktis unnslipper smitten. 


== Om filmen ==


=== Priser ===
Den ble tildelt to japanske filmpriser.


=== Annet ===
Det eksisterer flere utgaver av filmen med forskjellig lengde og forskjellig begynnelse. Den japanske originalversjonen er på 2 timer og 36 minutter og åpner med ubåt-scenen. En annen versjon starter med en kort intro av en ensom mann kledd i skinnfell i en solnedgang, før handlingen hopper til et snøfylt Øst-Tyskland der noen menn besøker et forskningsinstitutt. En tredje starter med en lengre sekvens der en ensom mann i skinnfell tar seg frem til en fjell-landsby i Sør-Amerika hvor alle forlengst har dødd.


== Rollebesetning ==
Masao Kusakari : Dr. Shûzô Yoshizumi
Tsunehiko Watase : Yasuo Tatsuno
Isao Natsuyagi : Kommandant Nakanishi
Sonny Chiba : Dr. Yamauchi
Kensaku Morita : Ryûji Sanazawa
Toshiyuki Nagashima : Akimasa Matsuo
George Kennedy : Admiral Conway
Bo Svenson : Major Carter
Stephanie Faulkner : Sarah Baker
Olivia Hussey : Marit
Edward James Olmos : Captain Lopez
Chuck Connors : Kaptein McCloud
Ken Camroux : Løytnant Jones
Glenn Ford : President Richardson
Robert Vaughn : Senator Barkley
Henry Silva : General Garland


== Referanser ==


== Eksterne lenker ==
(en) Dødelig virus på Internet Movie Database 
(no) Dødelig virus hos Filmfront 
(sv) Dødelig virus i Svensk Filmdatabas 
(da) Dødelig virus i Danmark Nationale Filminstitut 
(fr) Dødelig virus på Allociné 
(nl) Dødelig virus på MovieMeter 
(en) Dødelig virus på AllMovie 
(en) Dødelig virus på Turner Classic Movies 
(en) Dødelig virus på Rotten Tomatoes
Eschweiler

Eschweiler er et tettsted og en tidligere kommune i Luxembourg.  Kommunen, som hadde et areal på 19,88 km², ligger i kantonen Wiltz i distriktet Diekirch. I 2005 hadde kommunen 751 innbyggere. 
I 2015 ble kommunene Eschweiler og Wiltz slått sammen. Den nye kommunen ble kalt Wiltz.


== Referanser ==
Esch-sur-Sûre

Esch-sur-Sûre (luxembourgsk: Esch-Sauer; tysk: Esch-Sauer) er en kommune og et tettsted i Luxembourg.  Kommunen, som har et areal på 51,26 km², ligger i kantonen Wiltz.
Den 24. mai 2011 ble kommunene Heiderscheid, Neunhausen og Esch-sur-Sûre slått sammen. Den nye kommunen beholdt navnet Esch-sur-Sûre.


== Referanser ==


== Eksterne lenker ==
Offisielt nettsted 
(en) Esch-sur-Sûre – kategori av bilder, video eller lyd på Commons
Live in Tokyo

Live in Tokyo kan vise til:


== Musikkalbum ==
Live in Tokyo (Weather Report) – album fra  1972 av Weather Report
Live in Tokyo (Jones / Lewis) – album fra 1974 av The Thad Jones / Mel Lewis Jazz Orchestra
Live in Tokyo (Psychic TV) – album fra 1986 av Psychic TV
Live in Tokyo (HTP) – album fra 2002 av Hughes Turner Project
Live in Tokyo (Underworld) – album fra 2005 av Underworld
Live in Tokyo (Jim Hall) – album fra 1976 av Jim Hall
Live in Tokyo (Mass Mental) – album fra 2001 av Mass Mental
Live in Tokyo (Public Image Ltd.) – album fra 1983 av Public Image Ltd.
Man-Tora! Live in Tokyo – album fra 1987 av Manhattan Transfer
Live in Tokyo (Wig Wam) –album fra 2007 av Wig Wam
G3: Live in Tokyo – album fra 2005 av G3


== Video ==
Live in Tokyo (Queensrÿche) – video fra 1985 av Queensrÿche
Images and Words: Live in Tokyo – video fra 1993 av Dream Theater
G3: Live in Tokyo – video fra 2005 av G3
Neunhausen

Neunhausen er et tettsted og en tidligere kommune i Luxembourg. Kommunen, som hadde et areal på 11,85 km², ligger i kantonen Wiltz i distriktet Diekirch. I 2005 hadde kommunen 253 innbyggere.
Den 24. mai 2011 ble kommunene Heiderscheid, Neunhausen og Esch-sur-Sûre slått sammen. Den nye kommunen fikk navnet Esch-sur-Sûre.


== Referanser ==
Nerl (Volga)

Nerl (russisk: Нерль) er ei elv i Jaroslavl og Tver oblast i Russland. Den er ei høyre sideelv til Volga. Den er 112 kilometer lang og har et nedbørfelt på 3 270 km². Elva begynner i Plesjtsjejevosjøen under navnet Veksa-Plesjtsjejevskaja, og munner ut i Volga ved Sknjatino. Nerl er frosset over fra november til vårløsningen i april.


== Referanser ==
Virus (1995)

Virus er en amerikansk TV-film fra 1995 regissert av Armand Mastroianni og skrevet av Robin Cook og Roger Young, basert på Cooks roman Outbreak.
Filmen er også kjent som Formula for Death, og fikk denne tittelen da den ble gitt ut på DVD. Filmen ble originalt sendt på NBC.


== Handling ==
En type ebola, tilsynelatende overført fra en infisert afrikansk ape, begynner å spre seg til USA og resten av verden. En ung lege undersøker uvanlige likheter mellom mange av ofrene, men oppdager snart en hemmelig konspirasjon som ikke ser ut til å ønske at sykdommen skal utryddes. 


== Medvirkende ==
Nicollette Sheridan	 ... 	Marissa Blumenthal
William Devane	... 	Dr. Harbuck
Stephen Caffrey	... 	Tad
Dakin Matthews	... 	Dr. Dubcheck
Kurt Fuller	... 	Dr. Williams
Barry Corbin	... 	Dr. Clayman
William Atherton	... 	Dr. Reginald Holloway
Joe Minjares	... 	Dr. Newman
Ritch Brinkley	... 	Restaurant-vert
Greg Blanchard	... 	Man in Morgue
Judith McConnell	... 	Ms. Hopper
Brian Brophy	... 	L.A. Reporter
Jim McMullan	... 	Reporter #1
Christopher Kriesa	... 	Politimann
Eric Fleeks	... 	Dørselger


== Referanser ==


== Eksterne lenker ==
(en) Virus på Internet Movie Database 
(en) Virus på AllMovie 
(en) Virus på Rotten Tomatoes
Equilibrium

Equilibrium er et folk/viking metal band fra Tyskland. Bandet har gitt ut platene Turis Fratyr, Sagas, Rekreatur, Erdentempel og Armageddon.
Tekstene til bandet handler om tysk mytologi og fortellinger.


== Bandmedlemmer ==
Robert «Robse» Dahn - vokal (2010–d.d.)
René Berthiaume − gitar (2001–d.d.) keyboard (2006 -d.d.)
Tuval «Hati» Refaeli − trommer (2010–d.d.)
Dom R. Crey − gitar (2014-d.d.)
Martin Skar Berger − bass (2019-d.d.)
Skadi Rosehurst - keyboard (2019-d.d.)


=== Tidligere medlemmer ===
Makki Solvalt - bass (2016-2019)
Jen Majura − bass (2014-2015)
Andreas Völkl − gitar (2001–2014)
Sandra Van Eldik − bass (2001–2014)
Helge Stang − vokal (2001–2010)
Manuel DiCamillo − trommer (2006–2010)
Markus Perschke − trommer (2005–2006)
Basti Kriegl − trommer (2005)
Julius Koblitzek − trommer (2003–2004)
Henning Stein − trommer (2001–2003)
Armin Dörfler − keyboard (2005–2006)
Conny Kaiser − keyboard (2002–2003)
Michael Heidenreich − keyboard (2001–2002)


== Diskografi ==
Demo 2003 (2003)
Turis Fratyr (2005)
Sagas (2008)
Rekreatur (2010)
Erdentempel (2014)
Armageddon (2016)


== Eksterne lenker ==
(en) Equilibrium på Discogs 
(en) Equilibrium på MusicBrainz 
(en) Equilibrium på Encyclopaedia Metallum 
(en) Equilibrium på Songkick 
(en) Equilibrium på Last.fm 
(en) Equilibrium på Last.fm 
(en) Equilibrium på AllMusic
Junkers W 33

Junkers W 33 er et tysk, lav-vinget, en-motors transportfly bygget helt i metall.
Efter første verdenskrig var den tyske flyindustrien og luftfarten hardt rammet av  Versaillestraktaten som forbød Tyskland all bruk av  militære fly og  et totalforbud mot flybygging. Tyskland omgikk Versailestraktatens bestemmelser ved å bygge sine fly utenlands. Junkers anla i 1922 en stor fabrik i Fili i Sovjetunionen og inngikk i 1925 avtale med AB Flygindustri (Afi) i Sverige om å bygge Junkers fly på lisens. Store deler av flyene ble imidlertid bygget  av Junkers i Dessau og ble satt sammen i fabrikkene utenlands, der også modifiseringen av militærvariantene ble foretatt.
Junkers W 33 ble konstruert i 1926 som et passasjerfly, helt bygget av duraluminium.  Flyet var en utvikling av Junkers F13, men med større lastekapasitet og en vannkjølet, 6-sylindret Junkers L 5 rekkemotor. Første flyvningen med W 33 ble foretatt den 7. juni 1926 i Tyskland. Første  W 33 fra den svenske flyfabrikken  Afi ble klart i mai 1930 og ble levert to måneder senere til Mitsubishi i Japan. Dette flyet ble i 1932 benyttet til et rekordforsøk i å gjennomføre en flyvning over Stillehavet til USA, men flyvningen var mislykket og flyet forsvant. Til tross for at det ble søkt etter spor i de neste seks måneder fant man verken vrakrester eller spor etter mannskapet. Ytterligere et rekordførsøk ble gjort med  en W 33 «Bremen» da to tyske flyvere i 1928 lykkedes å krysse Atlanterhavet fra Europa til USA.
En militær variant fikk betegnelsen Junkers K 43 Denne var utstyrt med luker i tak og gulv for maskingevær.
Harald Hjalmar Schmidt

Harald Hjalmar Schmidt (født 12. oktober 1850 i Bergen, død 24. august 1893 i Kristiania) var en norsk litterat og redaktør.
Han var sønn av skolestyrer Michael Ursin Schmidt (1808–1888) og Helene Margrethe Adelaide, født: Hartmann. Etter å ha vært elev ved Tanks realskole i Bergen 1857-1867, hvor hans far var rektor, forberedte Harald Schmidt seg til examen artium. Han ble privat dimittert med haud i 1871. Etter anneneksamen ved Universitetet i Christiania i 1872 begynte han å studere filologiske fag. På samme tid fikk han også ansettelse som kopist ved universitetets sekretariat.
Lysten til å drive det til noe litterært ble vakt gjennom hans medvirkning til studentsamfunnets teater. Han skrev også dramatikk for «Samfundstheatret», og oppnådde stor suksess. Harald Schmidt skrev også under initialen «S» en rekke leilighetsdikt og viser for studentsamfunnet.
For sine litterære studiers skyld oppholdt han seg i Paris 1876-77. Dramaet Datterens Forlovede gikk hele åtte ganger på Christiania Theater i perioden 21. mars til 5. april 1877. Stykket ble oppført anonymt. Dette og en rekke andre studentkomedier ble oppført både av Samfundstheatret og andre teatre, blant annet Ingvald Enersen, 4de Akt af Gengangere, Frøkenens Ridepisk og Højre eller Venstre, eller: Olsen, vil du være Statsraad?
I 1879 startet han en ny serie av vittighetsbladet Krydseren. Schmidt var bladets redaktør frem til 1892. 21. april 1883 ble han gift med Alfhild Sommerfeldt (1863–). Samme år foretok han også en litterær studiereise til København. Han var i tillegg teateranmelder og ukekronikør i Dagen. I 1891 ble han medarbeider i Morgenposten, hvor han hadde en fast, ukentlig spalte, kalt «Kronikk og Kritik».


== Bibliografi ==
Krydserens Viser. Kristiania 1882.
Studenterkomedier af S. Kristiania 1883.
Kvinde-Spørgsmaalet. Humoreske i 8 Kapitler. Tegninger af Andreas Bloch. Kristiania 1884.
Fra Storthings-Galleriet. Causerier af S. i Tegninger og Text. Kristiania 1888.


== Kilder ==
Jacob Breda Bull: «Nekrolog [med portrett}». Morgenposten No. 253-1893.
Jens Braage Halvorsen: «Schmidt, Harald Hjalmar» (s. 136-137). Norsk Forfatter-Lexikon 1814-1880. Femte Bind S-T. Kristiania 1901.
«Schmidt, Harald Hjalmar» (s. 230-232). Studentene fra 1871. Kristiania 1896.


== Eksterne lenker ==
(no) Harald Hjalmar Schmidt hos Sceneweb
Nerl (Kljazma)

Nerl (russisk: Нерль) er ei elv i Jaroslavl, Ivanovo og Vladimir oblast i Russland. Den er ei venstre sideelv til Kljazma (i Volgas nedbørfelt). Elva er 284 kilometer lang, med et nedbørfelt på 6 780 km². Nerl er frosset over fra månedsskiftet november/desember til vårløsningen i april. Den største sideelva er Ukhtoma.


== Referanser ==
Uvod

Uvod (russisk: Уводь) er ei elv i Ivanovo oblast i Russland. Den er ei venstre sideelv til Kljazma (i Volgas nedbørfelt), med en lengde på 185 km og et nedbørfelt på 3770 km². Uvod er frosset over fra november til vårløsningen i april. Byene Ivanovo og Kokhma ligger langs Uvod.
Jens Braage Halvorsen

Jens Braage Halvorsen (født 7. mars 1845 i Bergen, død 22. februar 1900 i Kristiania) var en norsk bibliotekar og forfatteren av Norsk Forfatter-Lexikon.
Han ble i 1866 privat dimittert fra examen artium med haud, for studier i Kristiania. Han begynte i 1867 å skrive for Aftenbladet, og ble fra høsten 1868 fast redaksjonsmedarbeider. Han levde nå som litterat og publisist i hovedstaden. I perioden 1869 til 1877 var han også bibliotekar for «Læseselskabet Athenæum»
Da «Lov af 20. Juni 1882 om Aflevering af alle norske Tryksager til Universitets-Bibliotheket» trådte i kraft, ble Halvorsen fra 1. juli 1883 ansatt som amanuensis ved biblioteket for å håndtere samlingene. Han hadde de beste kvalifikasjoner for å inneha et slikt ansvar. Det blir påstått at Halvorsen allerede i 1860-årene satt ved kafébordene i Christiania og gjorde sine litterære notater på serviettene. Siden 1870 hadde han dessuten stått for utgivelsen av Norsk Bog-Fortegnelse.
Halvorsen skrev i årenes løp en lang rekke forfatterportretter og bibliografiske oversikter. Det som for all tid vil forbindes med Halvorsens liv og gjerning er hans nitide og utrolig informative arbeid med det norske forfatterleksikonet, som rommer selve gullalderen i landets litteraturhistorie, med navn som Henrik Wergeland, Johan Sebastian Welhaven, Peter Christen Asbjørnsen, Jørgen Moe, Peter Andreas Munch, Magnus Brostrup Landstad, Camilla Collett, Henrik Ibsen, Bjørnstjerne Bjørnson og Sophus Bugge. Ved Halvorsens død skulle nettopp nest siste bind («S-T») av Norsk Forfatter-Lexikon utgis, men det meste lå klart i notater for verkets ferdigstillelse, slik at Halvdan Koht kunne få fullført 5. og 6. bind.
Halvorsen etterlot seg også en betydelig samling til den norske presses historie som han senere ønsket å gjøre bruk av i et bibliografisk kildeskrift.»


== Referanser ==
Teza

Teza (russisk: Теза) er ei elv i Ivanovo oblast i Russland. Den er ei venstre sideelv til Kljazma (i Volgas nedslagsfelt), og er 192 km lang, med et nedslagsfelt på 3450 km². Den er frosset over fra månedsskiftet november/desember til vårløsningen i april. Byen Sjuja ligger ved Teza.
Bulldoser

En bulldoser eller bulldozer, også bare dozer er et beltekjøretøy med frontskjær som blir brukt til tungt anleggsarbeid, som planeringsarbeid i ulendt terreng, veiarbeid for å flytte store mengder jord, sand, pukk og annet tilsvarende materiale. Beltene på bulldoseren har stor overflate, og derfor har maskinen lavt marktrykk. Dette gjør at bulldosere kan arbeide på løst eller vått underlag der andre maskiner ikke får grep og kan ta seg frem. Bulldosere blir produsert i mange forskjellige størrelser, med vekt fra noen få tonn til 150 tonn.


== Navnet ==
Ordet bulldoser kommer av amerikansk engelsk to bulldoze, som betyr å tvinge noen ved bruk av skremsel og makt. Ordet ble først brukt i den amerikanske delstaten Louisiana om en hvit mann som ved valg søkte å skremme svarte personer til å stemme på en bestemt måte. Senere ble navnet brukt om senkesmier eller større presser, mens det i dag er så godt som ensbetydende med anleggsmaskinen bulldoser.


== Verdens største ==
Komatsu D575A har tittelen som verdens største bulldoser. Bulldoseren blir produsert av Komatsu Ltd i Japan, og blir brukt innen gruvedrift i land som USA, Canada og Australia.
Bulldoseren veier 152.6 tonn, og har et skjær som er 7,4 meter bred og 3,6 meter høy. Maskinen er 4,88 meter høy og 11,71 meter lang.


== Referanser ==
Lukh

Lukh (russisk: Лух) er ei elv i Ivanovo, Nizjnij Novgorod og Vladimir oblast i Russland. Den er ei venstre sideelv til Kljazma (i Volgas nedbørfelt). Elva er 240 kilometer lang, med et nedbørfelt på 4 450 km². Lukh er frosset over fra november til april.


== Referanser ==